Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi rehuseosten pitämisestä kaupan annetun direktiivin 79/373/ETY ja rehuaineiden liikkuvuudesta annetun direktiivin 96/25/EY muuttamisesta /* SEK/99/2034 lopull. - COD 98/0238 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi rehuseosten pitämisestä kaupan annetun direktiivin 79/373/ETY ja rehuaineiden liikkuvuudesta annetun direktiivin 96/25/EY muuttamisesta 1998/0238 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi rehuseosten pitämisestä kaupan annetun direktiivin 79/373/ETY ja rehuaineiden liikkuvuudesta annetun direktiivin 96/25/EY muuttamisesta I. MENETTELY 1. Komissio antoi 14. heinäkuuta 1998 Euroopan parlamentille ja neuvostolle EY:n perustamissopimuksen 152 artiklan mukaisen ehdotuksen (KOM(1998)0435 lopullinen - 1998/0238 (COD)) rehuseosten pitämisestä kaupan annetun direktiivin 79/373/ETY ja rehuaineiden liikkuvuudesta annetun direktiivin 96/25/EY muuttamisesta. [1] [1] EYVL C 261, 19.8.1998, s. 3. 2. Euroopan parlamentti antoi komission ehdotuksesta 16. joulukuuta 1998 ensimmäisen lausunnon, jossa se hyväksyi ehdotuksen tarkistuksitta. [2] Talous- ja sosiaalikomitea antoi asiasta lausunnon 28. tammikuuta 1999 [3] ja alueiden komitea 15. syyskuuta 1999 [4]. [2] EYVL C 98, 9.4.1999, s. 143. [3] EYVL C 101, 12.4.1999, s. 89. [4] Alueiden komitea pidättyi antamasta lausuntoa, ja neuvosto odottaa asiasta virallista kirjettä. 3. Lokakuun 15. marraskuuta 1999 pidetyssä kokouksessa neuvosto hyväksyi yhteisen kannan perustamissopimuksen 251 artiklan mukaisesti. II. DIREKTIIVIN TARKOITUS Ehdotuksen tarkoituksena on tehdä tiettyjä muutoksia rehuaineiden liikkuvuudesta annettuun neuvoston direktiiviin 96/25/EY ja rehuseosten pitämisestä kaupan annettuun neuvoston direktiiviin 79/373/ETY. Direktiiviin 96/25/EY tehtävillä muutoksilla pyritään seuraavaan: 1. Laajennetaan direktiivin soveltamisalaa ja nimeä siten, että tulevaisuudessa yhteisön sääntöjä sovelletaan rehuaineiden liikkuvuuden lisäksi myös niiden käyttöön. 2. Varmistetaan, että 3 artiklan säännösten, joiden mukaan rehuaineiden on oltava laadultaan terveellisiä, aitoja ja kauppakelpoisia, lisäksi rehuaineissa ei ole ei-toivottuja vieraita aineita, joilla on haitallisia vaikutuksia ympäristöön. 3. Laaditaan luettelo raaka-aineista, joiden liikkeelle laskeminen ja käyttö rehuaineissa yleensä on kiellettyä 3 artiklan säännösten mukaisesti. Luettelo perustuu luetteloon, joka on ainoastaan rehuseoksissa kiellettyjen ainesten luetteloa koskevan päätöksen 91/516/ETY liitteenä. 4. Lisäksi halutaan varmistaa eläinjätteestä valmistettujen rehuaineiden jäljitettävyys siten kun se on määritelty eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta annetussa neuvoston direktiivissä 90/667/ETY. Jotta kyseisiä rehuaineita voitaisiin jäljittää siitä hetkestä, kun ne lasketaan liikkeelle, aina loppukäyttöön asti, tuoteselosteessa on oltava tiedot, joista tuottajat käyvät helposti ilmi (laitoksen nimen ja osoitteen lisäksi merkintä erän hyväksynnästä ja sen viitenumero). Direktiiviin 79/373/ETY tehtävillä muutoksilla pyritään seuraavaan: 1. Poistetaan kaikki viittaukset rehuseoksissa kiellettyjen ainesten luetteloon, jottei se sekoitu uuteen luetteloon raaka-aineista, joiden liikkeelle laskeminen ja käyttö rehuaineissa yleensä on kiellettävä. 2. Lisätään viittaus kieltoon käyttää uudessa luettelossa olevia raaka-aineita rehuseosten valmistuksessa. 3. Lisätään säännös, jonka mukaisesti rehuseosten tuoteselosteessa tai mukana seuraavassa asiakirjassa on oltava joko tuotantolaitoksen hyväksyntänumero (siten kuin se on määritelty tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta annetussa direktiivissä 95/69/EY) tai joissain tapauksissa rekisteröintinumero. III. KOMISSION KANTA (neuvoston yhteiseen kantaan) Yhteisen kannan löytämisen ongelmallisimpia kysymyksiä on ollut ehdotuksen oikeusperusta (100 a artikla). Komissio piti sitä ensin asianmukaisena oikeusperustana, mutta Amsterdamin sopimuksen voimaantulon jälkeen sekä neuvosto että komissio ovat olleet sitä mieltä, että ehdotuksen on perustuttava 152 artiklan 4 kohtaan. Muilta osin neuvosto hyväksyi komission ehdotuksen sisällön muutamin muutoksin, jotka komissio hyväksyi. Lisäksi ehdotukseen on tehty useita toimituksellisia muutoksia tekstin merkityksen selkiyttämiseksi. Neuvosto teki ehdotukseen seuraavat muutokset: 1. On lisätty uudet 1 artiklan 1 kohta ja 7 kohta sekä johdanto-osan vastaava perustelukappale; näin pyritään yhdenmukaistamaan yhteisön lainsäädännön terminologiaa esimerkiksi korvaamalla ilmaisu 'kaupan pitäminen' ilmaisulla 'liikkuvuus', joka on tullut yhteisön lainsäädäntöön viime vuosikymmenen aikana. Saksankielistä toisintoa ei kuitenkaan tarvitse muuttaa, koska siinä käytetään jo ilmaisua 'liikkuvuus'. 2. Uusi 1 artiklan 3 kohta ja johdanto-osan vastaava perustelukappale; näin selvennetään, että rehuseosten laadun määritykseen käytetyt erityisominaisuudet riippuvat myös rehujen sisältämien lisäaineiden vähimmäisvarastointiajasta, ja edellytetään, että tämä tehdään selväksi loppukäyttäjälle. 3. Uusi 1 artiklan 8 kohta, jonka mukaisesti italiankielisessä toisinnossa ilmaisu 'mangimi' korvataan ilmaisulla 'alimenti per animali'. 4. Muutos 2 artiklan 3 kohtaan; tehdään ero liikkeelle laskettavien ja suoraan käyttöön otettavien rehuaineiden laatuvaatimusten välille. Kumpikaan ei saa olla vaaraksi eläinten tai ihmisten terveydelle taikka ympäristölle, mutta jälkimmäisten ei enää tarvitse olla laadultaan terveellisiä, aitoja eikä kauppakelpoisia. 5. Direktiivin 2 artiklan 4 kohdan ensimmäistä luetelmakohtaa on muutettu, jotta varmistettaisiin muidenkin kuin eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta annetun neuvoston direktiivin 90/667/ETY soveltamisalaan kuuluvien rehuaineiden jäljitettävyys. IV. PÄÄTELMÄT Komissio voi hyväksyä neuvoston yhteisen kannan, koska tehdyillä muutoksilla ja uusilla artikloilla parannetaan direktiiviä. Neuvosto hyväksyi yhteisen kannan yksimielisesti. V. KOMISSION HUOMAUTUKSET Komissiolla ei ole yksipuolisia huomautuksia.